**Баён ёзиш учун тавсиялар**

**1-топшириқ. Матнни тингланг**

 Матнни биринчи марта тинглагандан сўнг қуйидаги қадамларни бажаринг:

* Матннинг мавзусини аниқланг (матн нима ҳақида?)
* Асосий ғояни шакллантиринг (матн нимага ўргатади?)
* Матннинг услуби ва нутқнинг типини, матн тузилишининг ўзига хосликларини аниқланг (ривоя матнда – воқеанинг бошланиши, унинг ривожи, сюжетнинг энг кескин ўрни, ниҳояси; тасвир матн – нутқ предмети ва унинг аҳамиятга молик белгилари; муҳокама – умумий ҳолат, аргументлар, исбот, хулоса).
* Ҳар бир қисмнинг микромавзуларини ажратиб, сарлавҳа қўйиб, матннинг муфассал режасини тузинг.
* . Калит сўзларни ёзишга жой қолдириб, режанинг пунктлари номларини ёзинг.

Икккинчи маротаба тинглаётганда, ҳар бир микромавзунинг калит сўзларини ёзинг.

Сўнгра, ҳар бир қисмнинг ихчам баёнини ёзинг, яхлит матн ҳосил бўлиши учун уларни бир-бири билан боғланг.

**БАЁН МАТНИ**

|  |
| --- |
| **НУҚТАИ НАЗАР** ***(ҳикоят)***Қадим замонларда бир доншиманд бўлган экан. Унинг шогирдлари орасида ҳамиша ҳар бир нарсада фақат ёмонликнигина кўрадиган ўқувчиси бор экан. У, ўз назарида, унга жуда шафқатсиз бўлаётган, фақатгина кўнгилсизликлар кўрсатаётган ҳаётидан ҳамиша нолир эди. Кунлардан бир кун кекса донишманд унга:- Бу хонани кўздан кечириб, қараб чиқ ва ундан барча жигар рангли нарсаларни топ, - дебди. Ўқувчи ҳамма ёқни кўздан кечириб чиқди. Хонада жуда кўп жигар рангли буюмлар: пардадеворнинг ёғоч ромлари, чой ичиш учун ёғоч анжомлар, пардалар учун карниз, китоб муқовалари ва яна турли майда-чуйдалар бор эди.- Ана энди кўзларингни юмиб, барча ҳаво ранг нарсаларни ... санаб чиқ, - деди донишманд. Ёш йигит саросимага тушиб қолди:Ахир мен ҳеч нарсани кўрмадим! Шунда устози: - Кўзларингни оч. Энди қара, бу ерда қанча кўп ҳаво ранг буюмлар! – деди.Бу ҳақиқат эди: ҳаво ранг гулдон, ҳаво ранг чойнак ва пиёла, полдаги ҳаво ранг бўйра, сочиқлар.- Бироқ бу хийла - ку! Ахир мен сизнинг кўрсатмангиз билан ҳаво ранг буюмларни эмас, жигар рангли нарсаларни қидирдим! Донишманд секингина хўрсиниб, кейин жилмайди.- Мен айнан мана шуни кўрсатмоқчи эдим! Сен фақат жигар рангни қидирдинг ва фақатгина уни топдинг. Ҳаётда ҳам сен билан шундай ҳодиса содир бўлмоқда: сен фақат ёмонликни қидиряпсан ва топмоқдасан, кўз ўнгингдан яхшиликни ўтказиб юборяпсан!- Мени ҳар доим ёмонликни кутиш кераклигига, шунда ҳеч қачон умидсизликка тушиб қолмайсан деб ўргатишган. Агар ёмонлик содир бўлмаса, унда мени кутилмаган хушхабар кутади. Агарда, мен ҳар доим яхшиликка ишониб қолсам, унда ўзимни умидсизлик ҳавфига солиб қўйишимиз мумкин!220 сўз. |

**2 - топшириқ. Қуйидаги саволларга таяниб, тингланган матн бўйича ўз нуқтаи назарингизни ифодаланг.**

1. Нима деб ўйлайсиз, ўқувчи - талаба донишманднинг маслаҳатига қулоқ соладими? Нима учун сиз шундай деб ўйлаяпсиз?
2. Сизга қайси, донишманд ёки унинг ўқувчисининг нуқтаи назар яқинроқ?